India vs australia odi series ind vs aus 1st odi shoaib akhtar on india defeat and virat kohli s batting order - IND vs AUS ODI Series: टीम इंडिया की शर्मनाक हार के बाद जानिए शोएब अख्तर ने क्या दी नसीहत
1 जून, 2020|8:55|IST
जॉर्ज फ्लॉयड की मौत से हिंसा की चपेट में अमेरिका, करीब 40 शहरों में कर्फ्यू
हिंदी न्यूज़ › क्रिकेट › IND vs AUS ODI Series: टीम इंडिया की शर्मनाक हार के बाद जानिए शोएब अख्तर ने क्या दी नसीहत
IND vs AUS ODI Series: टीम इंडिया की शर्मनाक हार के बाद जानिए शोएब अख्तर ने क्या दी नसीहत
भारतीय टीम जिस तरह से हारी वो काफी चौंकाने वाला था, क्योंकि ऐसा माना जा रहा था कि इस सीरीज में दोनों टीमों के बीच कड़ी टक्कर देखने को मिलेगी।
Published By: Namita | लाइव हिन्दुस्तान टीम,एजेंसी
Last updated: Wed, 15 Jan 2020 03:22 PM
पाकिस्तान के पूर्व तेज गेंदबाज शोएब अख्तर ने भारत और ऑस्ट्रेलिया के बीच तीन मैचों की सीरीज के पहले वनडे इंटरनेशनल मैच के रिजल्ट के बाद टीम इंडिया को एक नसीहत दी है। सीरीज का पहला वनडे इंटरनेशनल मैच 14 जनवरी को मुंबई के वानखेड़े स्टेडियम में खेला गया। ऑस्ट्रेलिया ने मैच 10 विकेट से अपने नाम कर सीरीज में 1-0 की बढ़त हासिल कर ली। भारतीय टीम जिस तरह से हारी वो काफी चौंकाने वाला था, क्योंकि ऐसा माना जा रहा था कि इस सीरीज में दोनों टीमों के बीच कड़ी टक्कर देखने को मिलेगी।
शोएब अख्तर ने कहा है कि ऑस्ट्रेलिया ने मुंबई में खेले गए पहले वनडे में भारत को जिस तरह से हराया है वो हैरानी भरा है। ऑस्ट्रेलिया के गेंदबाजों ने पहले तो भारत को बड़ा स्कोर नहीं करने दिया और मेजबान टीम को 49.1 ओवरों में 255 रनों पर ढेर कर दिया। इस लक्ष्य को ऑस्ट्रेलिया ने अपनी सलामी जोड़ी- डेविड वॉर्नर (नॉटआउट 128) और कप्तान एरन फिंच (नॉटआउट 110) के दम पर बिना विकेट खोए हासिल कर लिया। अख्तर ने अपने यूट्यूब चैनल पर कहा, 'ये बड़ा दिन था जो ये फैसला करने वाला था कि इन दोनों में से बेहतर टीम कौन है। हैरानी वाली बात ये रही कि भारत को शर्मिंदा होना पड़ा। उसके गेंदबाजों ने खूब रन लुटाए और हाथ खड़े कर दिए। वे एक विकेट भी नहीं ले सके।'
ICC Awards: जानिए रोहित और विराट ने अवॉर्ड्स मिलने पर क्या कुछ कहा
उन्होंने कहा, 'भारत के लिए ये आईना दिखाने वाला मैच रहा। ऑस्ट्रेलिया ने भारतीय गेंदबाजों को मजाक बना दिया। अगर ऑस्ट्रेलिया दोबारा टॉस जीतती है तो ये दोबारा होगा।' उन्होंने कहा, 'ये बेहद शर्मनाक होगा अगर भारत 0-3 से हारे। भारत का आत्मविश्वास सर्वश्रेष्ठ टीम के आत्मविश्वास के करीब भी नहीं था। मुझे यह हैरानी वाली बात लगी।' अख्तर साथ ही विराट कोहली के नंबर-4 पर बल्लेबाजी करने के फैसले से खुश नहीं दिखे। उन्होंने कहा, 'कोहली मैच के 28वें ओवर में बल्लेबाजी करने नहीं आ सकते। उन्हें ऊपर बल्लेबाजी करनी होगी।' अख्तर ने कहा कि भारत के लिए वापसी करना बड़ी चुनौती होगा। उन्होंने कहा, 'भारत को काफी आक्रामकता के साथ वापसी करनी होगी, अगर वे ऐसा नहीं कर पाए तो दोबारा हारेंगे। अगले वनडे में ज्यादा आक्रामक टीम देखना चाहता हूं।'
Web Title:India vs australia odi series ind vs aus 1st odi shoaib akhtar on india defeat and virat kohli s batting order
धोनी की कप्तानी में जो कभी नहीं हुआ वो शर्मनाक रिकॉर्ड विराट के नाम